Primjer 1 – stvaranje funkcionalne i divizionalne organizacijske strukture

Ivan je prije dvije godine otvorio trgovinu informatičke opreme, koji veoma uspješno posluje. Uz fizičku trgovinu koja radi u dvije smjene sa po dva prodavača/prodavačice u svakoj, ima i web shop koji raste i za koji razmišlja zaposliti e-commerce specijalistu/icu na puno radno vrijeme te IT administratora/icu. Uspješnost poslovanja navela ga je na pomisao da otvori još jednu trgovinu u drugom gradu te da zaposli osobu koja će se baviti poboljšanjem prodaje i razvojem marketinških komunikacija. Pored osoblja koje je radilo na postojećoj lokaciji, Ivan mora zaposliti i nove ljude koji će raditi u novootvorenoj trgovini.

S organizacijskog stajališta postavlja se pitanje kako rukovoditi s dvije trgovine na različitim lokacijama u isto vrijeme. Isto tako zbog porasta obima posla i nabave robe, razmišlja da stvori jedno centralno skladište i zaposli dva skladištara/skladištarke. Pošto njegova tvrtka raste, Ivan razmišlja o tome da stvori formalnu organizacijsku strukturu.

U konačnici Ivan razmišlja i da se proširi na zemlje regije u budućnosti.

Možete li mu savjetovati kako da oblikuje funkcionalnu ili divizijsku organizacijsku strukturu. U konačnici koja bi organizacijska struktura po vašem mišljenju bila dugoročno gledano bolja za Ivanovu organizaciju.