Primjer 2 – stvaranje funkcionalne i divizionalne/divizijske organizacijske strukture

SoftverPro, tvrtka za razvoj i prodaju softverskih rješenja, osnovana je 2020. godine i u kratkom periodu ostvarila značajan rast. Tvrtka trenutno nudi široku paletu softverskih paketa za različite industrije, uključujući financije, zdravstvo i obrazovanje. SoftverPro se suočava s izazovom upravljanja sve većim brojem kupaca, zaposlenika i proizvoda.

Vaš je zadatak na ovom izmišljenom primjeru osmisliti funkcionalnu i divizijsku organizacijsku strukturu. Pokušajte zamisliti da SoftverPro ima 20 zaposlenih različitih profila i da nudi softverske pakete za 3 industrije – banke, zdravstvo i obrazovanje. SoftverPro namjerava rasti i dalje. U planu je zapošljavanje novih 15 ljudi. Osmislite funkcionalnu/divizijsku strukturu imajući na umu i njihov daljnji potencijal rasta.